અમરાઇવાડી વિસ્તારમાં આવેલ રબારી કોલોનીમાં રહેતા અને જમીન દલાલીનો ધંધો કરતા 37 વર્ષીય મોતી ચેહરભાઇ દેસાઇની ગઇ કાલે મોડી રાતે ઘાતકી હત્યા કરવામાં આવી છે. પોલીસ પાસેથી મળેલી વિગત અનુસાર રાતે રબારી કોલોનીમાં લગ્નના ગરબા ચાલી રહ્યા હતા તે સમયે મોતી દેસાઇ, રમેશ ઉર્ફે સન્ની દેસાઇ, ધર્મેશ દેસાઇ, વિજય દેસાઇ (તમામ રહે. રબારી કોલોની) અને પ્રતીક દેસાઇ (રહે. શંખલપુર) સાથે ગરબા રમતા હતા. ગરબા પૂરા થતાં મોતી તેના ઘરે જવા માટે નીકળ્યો હતો.